 Ti wọn ba fi Sunday Igboho silẹ pe ko maa lọ bayii, ohun to maa ṣẹlẹ le ju eyi ti wọn ṣe nile ẹ nIbadan lọ-Falọla : Agbẹjọro Oloye Sunday Adeyẹmọ, Dokita Malik Falọla ti ṣalaye fun ALAROYE pe bi awọn ba ni ki wọn fi Sunday Igboho silẹ ko maa lọ lọjọ ti awọn lọ sile-ẹjọ, afaimọ ki ohun ti yoo ṣẹlẹ si i ma buru ju eyi to ṣẹlẹ nile rẹ niluu Ibadan lọ.Agbẹjọro naa to ba akọroyin wa sọrọ ni orileede Benin sọ pe Bi ọmọde ba n gegi nigbo, agba lo maa n mọ ibi to maa wo si. Awọn adajọ kọṣẹ, wọn mọṣẹ, bi wọn ba le fi Sunday Igboho silẹ lawọn ọjọ ta a fi lọọ ṣẹjọ yẹn, nnkan to maa ṣẹlẹ nibẹ ko ni i daa.Eeyan bii ẹgbẹrun kan lo n wa si kootu nitori ẹ, awọn ẹlomi-in n lepa ẹmi ẹ. Ta a ba le tu u silẹ lọjọ naa pe ko rin laarin wọn, wọn aa yinbọn fun un,  a o si fẹ awọn iṣẹlẹ ti yoo ṣẹlẹ ti apa wa o ni i ka. Ta a ba ni ka fi Sunday Igboho silẹ pe ko maa lọ ni kiakia, ohun ti yoo ṣẹlẹ yoo ju ohun ti wọn ṣe nile ẹ nIbadan lọ.O le ṣeku pa a, o le ṣeku pa awọn mi-in laarin ilu, o le di ohun ti wọn n ba dukia jẹ, nitori ẹ ni a ṣe gbe Sunday lọ sibi ti aabo wa fun un, nitori bawọn ololufẹ ṣe wa fun un lawọn ọta ẹ naa wa.Ṣugbọn ki gbogbo wọn lọọ fọwọ wọnu, wọn ko ti i le ri Sunday lasiko yii. 